چمن(خ ن) پاک اوغان سیم نا بندی نا بابت اٹ وزیراعلی بلوچستان نا بڑزکو کہولی ڈل اس چمن ءِ سر مس، ڈل اٹ صوبائی وزیر داخلہ میرضیاء اللہ لانگو،  اصغر خان اچکزئی،  نورمحمد دمڑ و  مبین خلجی اوار ئسر، مذاکراتی کمیٹی پاک اوغان بارڈر آ تُو اسے آن برجا انگا دھرنا نا کمیٹی آن سلاہ ہلکر و چمن سیم نا بندی آن ودی مروک آ حالیت و مستقل بنداو آ ایسر کننگ نا بابت ویل آتیا ہیت وگپ کریر، حکومت نمائندہ غاتا کنڈآن دھرنا نا بشخندار آتیکن احساس پروگرام نا رداٹ ہر تو آ 20 ہزار روپئی تننگ نا آفر ہم کننگا وزیر اعلیٰ بلوچستان جام کمال نا پارت آ صوبائی وزیرک میر ضیاء اللہ لانگو حاجی نور محمد دمڑ، اصغر خان اچکزئی،مبین خلجی، پاک اوغان بارڈر نا بندی نا جاچ ءِ ہلنگ کن چمن نا باتی تیان تران کرسا پارینے کہ پاکستان اٹ روزگار نا بھاز آ ویل آک ءُ، منہ ویل ءِ اُلس وخت اسکہ بھاز آ ویل آک سرکار و سیکورٹی فورس آتے ایسر کروئی ءِ، سرکاری کمائی ٹی کورونا نا سوب آن کمتی بسنے۔ احساس پروگرام نا بابت ہندی مخلوق تون ملسا معاملہ غاتے طے کننگک ولے پوریا کروک آ تپہ نا ویل آتے ہم مون آ تخوئی ءِ۔ احساس پروگرام نا پیسہ غاتے دا مد اٹ یوٹیلائز کروئی ءِ نہ کہ خیرات یا او فکس 12000 ہزار والا روپئی ءُ ہراڑے بے روزگاری ءِ چٹفوئی ءِ تو ملکی سلامتی و امن و ایمنی نا حالیت آتے مون آ تخوئی ءِ۔ دہشت گردی و تخریب کاری ءِ توننگ کن سلاہ تا خواست کورونا نا سوب آن کل ملک و سیمی علاقہ غاک زہمی مسر۔ چمن شار اسہ قدرتی ءُ وادی اسے ہراڑان آسانی ٹی کورڈن اپ کننگک۔ نن دا خواپنہ کہ نن تینا اُلس کن ویل ودی کین ولے سیکیورٹی معاملہ غاتیا ہم کمپرومائز کننگ کپنہ۔
